Prețul aurului explodează, atingând un nou maxim istoric înaintea deciziei de politică monetară a Fed
Cotația aurului a atins miercuri un nou record, pe fondul tensiunilor din Orientul Mijlociu și al incertitudinilor economice, care au crescut atractivitatea metalului galben ca activ de refugiu. Investitorii așteaptă decizia de politică monetară a Rezervei Federale americane, fiind tot mai îngrijorați de încetinirea economică și riscurile de recesiune, tarifele vamale impuse de președintele SUA, Donald Trump, fiind văzute ca un factor ce ar putea alimenta inflația, informează Reuters.